23.11.2010 Jurnalul Oficial al Uniunii Europene L 306/77 DECIZIA COMISIEI din 22 noiembrie 2010 privind recunoaşterea Sri Lanka în materie de educație, formare și certificare a navigatorilor în vederea recunoaşterii certificatelor de competență [notificată cu numărul C(2010) 7963] (Text cu relevanță pentru SEE) (2010/704/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2008/106/CE a Parlamentului European și a Consiliului din 19 noiembrie 2008 privind nivelul minim de formare a navigatorilor (!), în special articolul 19 alineatul (3), având în vedere scrisoarea din 13 mai 2005 transmisă de auto- rităţile cipriote, prin care se solicita recunoaşterea Sri Lanka în vederea recunoaşterii certificatelor de competență emise de această țară, întrucât: (1) Statele membre pot decide să recunoască certificatele de competență ale navigatorilor emise de ţări terțe, cu condiția ca țara terță respectivă să fie recunoscută de Comisie ca asigurând respectarea cerințelor Convenției internaționale privind standardele de pregătire a naviga- torilor, brevetare-atestare și efectuare a serviciului de cart din 1978, cu modificările ulterioare (denumită în continuare „Convenția STCW”) (?). (2) Ca urmare a solicitării autorităților cipriote, Comisia a evaluat sistemele de educație, formare şi certificare în domeniul maritim din Sri Lanka, pentru a verifica dacă această țară respectă cerințele Convenției STCW şi dacă s- au luat măsuri corespunzătoare de prevenire a fraudei în ceea ce privește certificatele. Evaluarea a avut la bază rezultatele unei misiuni de anchetă efectuate de experții Agenţiei Europene pentru Siguranță Maritimă în noiembrie 2006. (3)  Atunci când au fost identificate deficiențe în cursul evaluării conformității cu Convenția STCW, autoritățile din Sri Lanka au prezentat Comisiei informațiile şi docu- mentele doveditoare referitoare la implementarea de măsuri corective corespunzătoare şi suficiente în vederea remedierii majorității aspectelor semnalate. (4) Persistă unele deficiențe, legate de câteva aspecte ale procedurilor naționale privind educația, formarea şi certi- ficarea navigatorilor, referitoare în special la lipsa unor (!) JO L 323, 3.12.2008, p. 33. (?) Adoptată de Organizația Maritimă Internaţională. dispoziții legale specifice pentru calificările instructorilor, utilizarea de simulatoare, precum și lipsa proiectării și încercării de exerciții pe simulatoare în una dintre insti- tuțiile de educație și formare maritimă care au fost examinate. Prin urmare, autorităților din Sri Lanka le-a fost adresată invitația de a implementa măsuri corective suplimentare privind aceste aspecte. Trebuie remarcat însă că aceste deficiențe nu sunt de natură să pună sub semnul întrebării nivelul general de respectare a Convenţiei STCW de către sistemul din Sri Lanka pentru educarea, formarea şi certificarea navigatorilor. (5) Rezultatul evaluării conformității și al analizării informa- țiilor furnizate de autoritățile din Sri Lanka arată că Sri Lanka respectă cerințele relevante ale Convenției STCW. De asemenea, Sri Lanka a luat măsuri corespunzătoare pentru prevenirea fraudelor privind certificatele şi, prin urmare, se impune recunoaşterea acestora de către Uniune. (6)  Măsurile prevăzute de prezenta decizie sunt conforme cu avizul Comitetului pentru siguranța  maritimă şi prevenirea poluării de către nave, ADOPTĂ PREZENTA DECIZIE: Articolul 1 Sri Lanka beneficiază de recunoaştere în materie de educație, formare și certificare a navigatorilor în vederea recunoaşterii certificatelor de competență emise de această țară. Articolul 2 Prezenta decizie se adresează statelor membre. Adoptată la Bruxelles, 22 noiembrie 2010. Pentru Comisie Siim KALLAS Vicepreședinte